वीडियो में कदम भीड़ को अपना मोबाइल नंबर साझा करते हुए भी सुने गये हैं. इस वीडियो क्लिप के बारे में पूछे जाने पर कदम ने कहा कि उनके बयान को पूरे संदर्भ के साथ नहीं दिखाया गया. हांलाकि,उन्होंने ये भी कहा कि अगर उनकी बात से किसी को बुरा लगा हो तो वो खेद जताते हैं. हालांकि, उनकी टिप्पणियों पर राकांपा की तीखी प्रतिक्रिया सामने आयी है. राकांपा ने कहा कि इस तरह की टिप्पणियां सत्तारूढ़ पार्टी के ‘‘रावण-सरीखे’’ चेहरे को सामने लेकर आयी हैं. महाराष्ट्र राकांपा के प्रवक्ता नवाब मलिक ने कहा कि कदम लड़कियों के अपहरण के बारे में बोल रहे थे.